MBC Dedah Poster Terbaru & Tarikh Tayangan “The Veil” Lakonan Namgoong Min
MBC telah dedahkan tarikh tayangan perdana drama terbaru mereka The Veil. Satu poster terbaru turut didedahkan, menampilkan watak Han Ji Hyuk yang cedera dan memandang tajam ke arah kamera dengan latar belakang failnya, yang bertulis “telah luput”. Pandangannya yang tajam mengisyaratkan tekadnya untuk mencari dan menjatuhkan pengkhianat yang bersembunyi di antara rakan-rakannya, tidak kira betapa bahayanya pencariannya itu.  Sementara itu, kapsyen poster itu berbunyi, “Ejen yang terhapus, kebenaran yang tersembunyi.” The Veil adalah drama aksi blockbuster terbaru yang dibintangi oleh Namgoong Min sebagai Han Ji Hyuk, ejen elit yang juga merupakan legenda di NIS (National Intelligence Service). Kerana rekod dan kemahirannya yang sempurna dalam menyelesaikan misi, Han Ji Hyuk adalah ejen tertinggi yang disanjung tinggi oleh rakan-rakannya. Namun, ketika dia hampir menjatuhkan sindiket jenayah terancang, Han Ji Hyuk secara tiba-tiba menghilangkan diri. Setelah hilang dan kehilangan ingatan selama setahun, dia kembali berani ke organisasi untuk mencari pengkhianat yang bertanggungjawab atas kejatuhannya The Veil akan ditayangkan pada 17 September jam 10.00 malam waktu Korea Selatan. 